CELEX: C2005/281/60
Language: et
Date: 2005-11-12 00:00:00
Title: Kohtuasi T-357/05: 19. septembril 2005 esitatud hagi — Generalitat Valenciana versus Euroopa Ühenduste Komisjon

12.11.2005   
            
            
               ET
            
            
               Euroopa Liidu Teataja
            
            
               C 281/33
            
         19. septembril 2005 esitatud hagi — Generalitat Valenciana versus Euroopa Ühenduste Komisjon
   (Kohtuasi T-357/05)
   (2005/C 281/60)
   Kohtumenetluse keel: hispaania
   Pooled
   
      Hageja: Generalitat Valenciana (Valencia, Hispaania) (esindaja: advokaat José Vicente Sánchez-Tarazaga Marcelino)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 27. juuni 2005. aasta otsus KOM(2005) 1867 (lõplik) Ühtekuuluvusfondi poolt projektile nr 97/11/61/028 lubatud finantsabi vähendamise kohta.
            
         Väited ja peamised argumendid
   Käesoleva hagi aluseks on komisjoni 5. detsembri 1997. aasta otsus KOM(97) 3882, mille kohaselt sai Hispaanias teostatud projekt nr 97/11/61/028 nimega “Reovee kogumine ja puhastamine Vahemere rannikul Valencia autonoomses piirkonnas” (kaheteistkümnest projektist koosnev üldine projekt) Ühtekuuluvusfondist finantsabi 75 011 715 eurot. Seda algset summat suurendati hiljem 92 742 913 euroni.
   Pärast kontrollimise läbiviimist avastas komisjon järgnenud pakkumismenetlus mitmeid eeskirjade rikkumisi, mis seisnesid peamiselt kogemuse kasutamises lepingu sõlmimise kriteeriumina ja keskmise hinna meetodi kasutamises pakutud hinna hindamisel. Vaidlustatud otsuses, mis vähendab kogu määratud abi 2 217 537 euro võrra, leiab kostja, et rikutud on nõukogu 14. juuni 1993. aasta direktiivi 93/37, millega kooskõlastatakse riiklike ehitustöölepingute sõlmimise kord (1), artikleid 18 ja 30 ja 21. detsembri 1977. aasta Euroopa Ühenduste finantsmääruse artiklit 2.
   Hageja toob oma nõuete toetuseks välja järgmist:
   
               —
            
            
               ühenduse õigusnormid nimetavad valikukriteeriumina kogemust otsesõnu, aga isegi juhul kui võimalike taotluskriteeriumite loetelus seda otsesõnu nimetatud ei ole, siis on lihtne kindlaks teha, et loetelu on ainult näitlik ja ei ole ammendav ning et kogemuse võimalik arvestamine lisakriteeriumina ei ole välistatud. Sellist järeldust kinnitab ühenduse kohtupraktika;
            
         
               —
            
            
               igal juhul on selge, et kogemuse arvestamist lepingu sõlmimise üle otsustamise kriteeriumina pakkumistingimustes ei saa käsitleda raske ja ilmse rikkumisena selles mõttes, nagu seda nõuavad vastutuse eeldusena ühenduse õigusnormid ning kohtupraktika;
            
         
               —
            
            
               ühenduse õigusnormides ei ole “keskmise hinna” meetodi kohaldamine hinnakriteeriumi hindamise viisina otsesõnu keelatud ning kohtupraktikas on sellele kriteeriumile vastu vaieldud ainult juhul, kui see on ainus kohaldatud kriteerium, kuid mitte siis, kui seda on kasutatud koos teiste kriteeriumitega.
            
         Lisaks väidab hageja, et rikutud on õiguskindluse, usalduse kaitse, tagasiulatuva jõu mittekohaldamise ning proportsionaalsuse põhimõtteid.
   
      (1)  EÜT L 199, 9.8.1993, lk 54.